Erakonnakaaslasest riigikogu aseesimees Jüri Ratas tuletas Simsonile meelde rahanduskomisjoni istungi protokolli 7. juunist, kus protokolli üks otsustest on järgnev: "Eelnõu 51 SE teine lugemine lõpetada ja teha Riigikogu juhatusele ettepanek võtta eelnõu kolmandaks lugemiseks täiskogu päevakorda 15.06.2011 ja panna eelnõu lõpphääletusele."    "Lisaks sellele leiab sellest protokollist üles ka selle seaduse pealkirja, mida rahanduskomisjon oma 7. juuni komisjoni istungil arutas ja seaduse pealkirjaks on "Koduomanike maamaksust vabastav maamaksuseaduse muutmise seadus", mis on olnud üks muudatusettepanek komisjoni poolt. Nii et see läheb kokku täpselt selle eelnõuga, mida me hetkel arutame," kaitses Ratas eelnõu lugemist.